Първа долекарска помощ при спиране на дишането, сърдечната дейност и кръвообращението- клинична смърт.

Определение:
При спиране на дишането и сърдечната дейност сърцето не е в състояние да снабдява с кръв и кислород жизнено важните органи и системи. Ако не бъдат предприети спасителни мерки клетките на мозъка се увреждат необратимо след 3-5 мин. и настъпва биологична смърт.
Разпознаване: пострадалият е в безсъзнание, липсва дишане и кръвообращение.
Причини за спиране на дишане и сърдечна дейност.
Всички злополуки, които  водят до   загуба на съзнанието могат да доведат до спиране на дишането и сърдечната дейност. 
Алгоритъм на поведение при пострадал в състояние на клинична смърт:
1.Обадете се на спешна медицинска помощ; 
2.Започнете обдишване и непряк сърдечен масаж в съотношение 2/15 при един оказващ помощ и 1/5 при двама оказващи помощ. За една минута следва да се направят около 100 притискания;

3.Продължаване на сърдечния масаж и изкуственото дишане до идването на екип на СМП или до възстановяване на кръвообращение и дишане;
4. Ако се въстанови спонтанно дишане и кръвообращение, но пострадалия остане в безсъзнателно състояние, трябва да бъде поставен в стабилно странично положение, като дишането и кръвъобращението се контролират на всяка една минута.

Методи на изкуствено дишане:  
•	Сложете предпазна марля върху устата и носа на пострадалия;
•	Обдишване уста към нос – освободете дихателните пътища, затворете с палец устните и обдишвайте през носа;
•	Обдишване уста към уста – освободете дихателните пътища, претиснете с палец и показалец носа и обдишвайте през устата; 
•	След всяко обдишване наблюдавайте гръдния кош на пострадалия;

     Метод на непряк сърдечен масаж:
•	Поставете пострадалия върху твърда повърхност;
•	Поставете дланта на едната ръка  върху долната трета на гръдната кост, а другата ръка върху първата;
•	С опънати ръце в лактите, започнете претискания с честота 100 пъти в минута;
•	Ръцете на оказващия първа помощ не трябва да се отделят от гръдната кост;
•	Гръдната кост трябва да хлътва с 3,5-5 см при всяко притискане.